2.2 ลักษณะการประกอบธุรกิจ

ประวัติความเป็นมา

บริษัท พัฒน์กล จำกัด (มหาชน) เดิมชื่อ บริษัท พัฒนกลการ จำกัด ปัจจุบันมีทุนจดทะเบียน 106
ล้านบาท แบ่งเป็นหุ้นสามัญจำนวน 10,600,000 หุ้น มูลค่าหุ้นละ 10 บาท ปัจจุบันมี คุณปิยะ
จงวัฒนา เป็นกรรมการผู้จัดการ

ข้อมูลในอดีต

-   วันที่ 28 พฤศจิกายน พ.ศ. 2508 ก่อตั้งบริษัทฯ โดยตระกูลจงวัฒนา

-   วันที่ 12 กุมภาพันธ์ พ.ศ. 2535 เปลี่ยนชื่อจาก บริษัท พัฒนกลการ จำกัด เป็น บริษัท
    พัฒน์กล จำกัด

-   วันที่ 31 มีนาคม พ.ศ. 2536 จดทะเบียนเป็นบริษัทหลักทรัพย์รับอนุญาตในตลาดหลักทรัพย์แห่ง

  ประเทศไทย

-   วันที่ 28 มิถุนายน พ.ศ. 2536 จดทะเบียนแปรสภาพเป็นบริษัทมหาชน ภายใต้ชื่อ บริษัท
    พัฒน์กล

  จำกัด (มหาชน)

การเปลี่ยนแปลงที่สำคัญใน 5 ปีที่ผ่านมา

-   ปี 2541 พัฒนาเครื่องทำน้ำแข็งหลอดจากเดิมมีกำลังการผลิตสูงสุดคือ 30 ตัน/วัน เป็น 50
    ตัน/วัน โดยมีคุณลักษณะเด่นคือ กินไฟน้อยลงเมื่อเทียบกับรุ่นเดิม
    และมีขนาดใกล้เคียงกับรุ่นเดิม

-   ปี 2542 รับรางวัลผู้ส่งออกสินค้าไทยดีเด่น (Prime Minister’s Export Award :
    Thai Owned Design) ประเภทการออกแบบผลิตภัณฑ์ของตนเอง

-   ปี 2543 ลงนามในสัญญาปรับโครงสร้างหนี้กับเจ้าหนี้ธนาคาร และสถาบันการเงิน
    อันเป็นผลกระทบจากการเกิดวิกฤตเศรษฐกิจ
    พร้อมทั้งขยายการประกอบธุรกิจไปยังธุรกิจก่อสร้างและสาธารณูปโภค และรับงาน
    ออกแบบสร้างอาคารและระบบการผลิตปลาทูน่ากระป๋องของ Princes Food ในต่างประเทศ
    และออกแบบผลิตภัณฑ์ใหม่คือ เครื่องทำน้ำแข็งหลอดขนาด 1.5 ตัน/วัน

-   ปี 2544 รับรางวัลผู้ส่งออกสินค้าไทยดีเด่น (Prime Minister’s Export Award :
    Thai Owned Brand) ประเภทที่ใช้ตราสินค้าของตนเอง

-   ปี 2545 ตั้งหน่วยธุรกิจเพิ่ม 1 หน่วยเพื่อรับงานด้านระบบควบคุมเครื่องจักรอัตโนมัติ
    และได้รับอนุมัติจากผู้ถือหุ้นเพื่อออกหุ้นกู้ เพื่อเตรียมปลดภาระจากสัญญาปรับโครงสร้างหนี้
    (วันที่ 16 มกราคม 2546 บริษัทฯ ได้ทำสัญญาเงินกู้ระยะยาว จำนวน 312 ล้านบาท
    เพื่อชำระหนี้ตามสัญญาปรับโครงสร้างหนี้ก่อนกำหนด)

ภาพรวมการประกอบธุรกิจของบริษัท บริษัทย่อย บริษัทร่วม

1.  ผลิตภัณฑ์เครื่องทำน้ำแข็ง ประกอบด้วย บริษัท พัฒน์กล จำกัด (มหาชน) ซึ่งเป็นผู้ผลิต
    ออกแบบ ติดตั้ง และขายอะไหล่ อุปกรณ์สำหรับเครื่องทำน้ำแข็งหลอด น้ำแข็งเกล็ด
    และน้ำแข็งซอง บริษัท สยามพัฒน์กล จำกัด เป็นหนึ่งในตัวแทนจำหน่ายเครื่องทำน้ำแข็ง

2.  เครื่องจักรและระบบสำหรับอุตสาหกรรมเครื่องทำความเย็น ประกอบด้วย บริษัท พัฒน์กล
    จำกัด (มหาชน) เป็นผู้ผลิต ออกแบบ ติดตั้งและขายอะไหล่ อุปกรณ์ ระบบแช่อาหาร
    ห้องเย็นอุตสาหกรรมอาหารขนาดใหญ่ ตู้แช่ผลิตภัณฑ์และห้องเย็นสำหรับซุปเปอร์มาร์เก็ต บริษัท
    พีเคบี เอ็นเตอร์ไพรส์ จำกัด ประกอบธุรกิจขาย ออกแบบ ผลิต และติดตั้งห้องเย็นพาณิชย์
    (ขนาดเล็ก) แผ่นฉนวน และนำเข้าอุปกรณ์ระบบทำความเย็น บริษัท ริปเปิลเพลท
    (ไทยแลนด์) จำกัด ผลิตและจำหน่ายแผ่นทำน้ำเย็นสำหรับอุตสาหกรรมอาหาร บริษัท
    สยามพัฒน์กล จำกัด ผลิตและขายตู้แช่ไอศกรีม ตู้แช่เครื่องดื่ม ตู้แช่ Eutectic และ แผ่น
    Eutectic (คือแผ่นสารทำความเย็นและนำกลับมาใช้ใหม่โดยแช่ในตู้ Eutectic
    สามารถใช้แทนน้ำแข็งแห้ง)

3.  เครื่องจักรและระบบสำหรับการผลิต ผลิตภัณฑ์เหลว ประกอบด้วยบริษัท พัฒน์กล จำกัด
    (มหาชน) ซึ่งเป็นผู้ผลิต ออกแบบ ติดตั้ง และขายอะไหล่ อุปกรณ์
    สำหรับผลิตภัณฑ์เหลวประเภทเครื่องดื่ม ไอศกรีม โยเกิร์ต เคมีภัณฑ์

4.  เครื่องจักรและระบบสำหรับการแปรรูปอาหาร บริษัท พัฒน์กล จำกัด (มหาชน) ซึ่งเป็นผู้ผลิต
    ออกแบบระบบการแปรรูปอาหาร ติดตั้ง และขายอะไหล่ อุปกรณ์

5.  โครงการครบวงจร บริษัท พัฒน์กล จำกัด (มหาชน) ซึ่งเป็นบริษัทฯ ที่รับบริหารโครงการงาน
    ครบวงจรด้านโรงงานอาหาร ตั้งแต่ออกแบบก่อสร้างอาคาร และระบบสาธารณูปโภค
    เครื่องจักรในการผลิตอาหาร และรับเป็นที่ปรึกษาโครงงาน

6.  งานบริการและซ่อมบำรุง บริษัท พัฒน์กล (1984) จำกัด ประกอบธุรกิจบริการ
    รับซ่อมเครื่องจักร และอุปกรณ์ในอุตสาหกรรมเครื่องทำความเย็นอุตสาหกรรมผลิตน้ำแข็ง
    อุตสาหกรรมผลิตแปรรูปนม ไอศกรีม และ แปรรูปอาหาร
    ห้องเย็นและอุปกรณ์เครื่องทำความเย็น

แผนภาพแสดงสายธุรกิจ และสัดส่วนการถือหุ้น

[]

โครงสร้างรายได้ของกลุ่มบริษัทแยกตามภูมิภาค (ในประเทศและต่างประเทศ)

[]

โครงสร้างรายได้ของกลุ่มบริษัทแยกตามภูมิภาค (ในประเทศและต่างประเทศ)

[]

โครงสร้างรายได้ของกลุ่มบริษัทแยกตามกลุ่มผลิตภัณฑ์

[]